
ΠΕ ΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

100. Μεταφορά έδρας συμβολαιογράφου από το Δή¬ 
μο Αθηναίων στο Δήμο Αλίμου που υπάγονται στην 


περιφέρεια του Ειρηνοδικείου Αθηνών. 1 

101. Μεταφορά έδρας συμβολαιογράφου από την τέ¬ 

ως Κοινότητα Σκριπερού στο Δήμο Κερκυραίων 
που υπάγονται στην περιφέρεια του Ειρηνοδικείου 
Κέρκυρας. 2 

102. Μεταφορά έδρας συμβολαιογράφου από την τέ¬ 

ως Κοινότητα Ωρωπού (ήδη Δήμος Ωρωπίων) στη 
Κοινότητα Καπανδριτίου που υπάγονται στην περι¬ 
φέρεια του Ειρηνοδικείου Μαραθώνα. 3 

103. Προϋποθέσεις, δικαιολογητικά, εξεταζόμενα μα¬ 

θήματα και διαδικασία προαγωγικών εξετάσεων 
για την κάλυψη κενών οργανικών θέσεων Αρχίφυ- 
λάκων γενικών καθη κόντων. 4 


ΠΡΟΕΔΡΙΚΑ ΔΙΑΤΑΓΜΑΤΑ 


( 1 ) 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 100 

Μεταφορά έδρας συμβολαιογράφου από το Δήμο Αθη¬ 
ναίων στο Δήμο Αλίμου που υπάγονται στην περιφέ¬ 
ρεια του Ειρηνοδικείου Αθηνών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 παράγραφοι 3 και 4 του 
Νόμου 2830/2000 «Κώδικας συμβολαιογράφων» (Α'96). 

2. Τις διατάξεις του άρθρου 29Α του ν. 1558/1985 
(ΑΊ37), όπως προστέθηκε με το άρθρο 27 του ν. 2081/ 
1992 (Α' 154) και τροποποιήθηκε με το άρθρο 1 παρ.2πε- 
ρίπτ. ατού ν. 2469/1997 (Α' 38). 

3. Την υπ’ αριθμ. 2/13.1.2005 γνωμοδότηση της Ολομέ¬ 
λειας του Πρωτοδικείου Αθηνών που εκδόθηκε μετά την 
από 14.9.2004 γνώμη, του Διοικητικού Συμβουλίου του 


Συμβολαιογραφικού Συλλόγου Εφετείων Αθηνών - Πει¬ 
ραιώς -Αιγαίου και Δωδεκανήσου. 

4. Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη σε βάρος του κρατι¬ 
κού προϋπολογισμού. 

5. Την 66/2005 γνωμοδότηση του Συμβουλίου της Επι- 
κρατείας. 

Μετά από πρόταση του Υπουργού Δικαιοσύνης, απο- 
φασίζσυμε: 

Άρθρο μόνο 

Η έδρα μιας από τις θέσεις Συμβολαιογράφων του Ει¬ 
ρηνοδικείου Αθηνών μεταφέρεται από το Δήμο Αθηναίων 
στο Δήμο Αλίμου της ίδιας ειρηνοδικειακής περιφέρειας. 

Στον Υπουργό Δικαιοσύνης αναθέτουμε τη δημοσίευση 
και εκτέλεση του παρόντος διατάγματος. 

Αθήνα, 30 Μάίου 2005 

ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ο ΥΠΟΥΡΓΟΣ ΔΙΚΑΙΟΣΥΝΗΣ 

ΑΝΑΣΤΑΣΗΣ ΠΑΠΑΛΗΓΟΥΡΑΣ 
-♦- 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 101 

Μεταφορά έδρας συμβολαιογράφου από την τέως Κοι¬ 
νότητα Σκριπερού στο Δήμο Κερκυραίων που υπάγο¬ 
νται στην περιφέρεια του Ειρηνοδικείου Κέρκυρας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 παράγραφοι 3 και 4 του 
Νόμου 2830/2000 «Κώδικας Συμβολαιογράφων» (Α' 96). 

2. Τις διατάξεις του άρθρου 29Α του ν. 1558/1985 (Α' 
137), όπως προστέθηκε με το άρθρο 27 του Ν.2081/1992 
(Α' 154) και τροποποιήθηκε με το άρθρο 1 παρ. 2 περίπτ. 
ατουν. 2469/1997(Α'38). 

3. Την υπ’ αριθμ. 1/17.1.2005 γνωμοδότηση της Ολομέ¬ 
λειας του Πρωτοδικείου Κέρκυρας που εκδόθηκε μετά 

την από 2.12.2004 γνώμη, του Διοικητικού Συμβουλίου 
του Συμβολαιογραφικού Συλλόγου Εφετείου Κέρκυρας. 

4. Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη σε βάρος του κρατι¬ 
κού προϋπολογισμού. 

5. Την 67/2005 γνωμοδότηση του Συμβουλίου της Επι¬ 
κράτειας. 

Μετά από πρόταση του Υπουργού Δικαιοσύνης, απο¬ 
φασίζουμε: 

Άρθρο μόνο 

Η έδρα της θέσεως συμβολαιογράφου της τέως Κοινό¬ 
τητας Σκριπερού του Ειρηνοδικείου Κέρκυρας μεταφέ- 
ρεται στο Δήμο Κερκυραίων, έδρα του ως άνω Ειρηνοδι¬ 
κείου. 

Στον Υπουργό Δικαιοσύνης αναθέτουμε τη δημοσίευση 
και εκτέλεση του παρόντος διατάγματος. 

Αθήνα, 30 Μάίου 2005 

ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ο ΥΠΟΥΡΓΟΣ ΔΙΚΑΙΟΣΥΝΗΣ 

ΑΝΑΣΤΑΣΗΣ ΠΑΠΑΛΗΓΟΥΡΑΣ 
-♦- 

(3) 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 102 

Μεταφορά έδρας συμβολαιογράφου από την τέως Κοι¬ 
νότητα Ωρωπού (ήδη Δήμος Ωρωπίων) στη Κοινότητα 
Καπανδριτίου που υπάγονται στην περιφέρεια του Ει¬ 
ρηνοδικείου Μαραθώνα. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 παράγραφοι 3 και 4 του 
Νάμου 2830/2000 «Κώδικας συμβολαιογράφων» (Α' 96). 

2. Τις διατάξεις του άρθρου 29Α του ν. 1558/1985 (Α' 
137), άπως προστέθηκε με το άρθρο 27 του ν. 2081/1992 
(Α' 154) και τροποποιήθηκε μετά άρθρο 1 παρ. 2 περίπτ. 
ατουν. 2469/1997 (Α'38). 

3. Την υπ’ αριθμ. 2/13.1.2005 γνωμοδότηση της Ολομέ¬ 
λειας του Πρωτοδικείου Αθηνών που εκδόθηκε μετά την 
απά 14.9.2004 γνώμη, του Διοικητικού Συμβουλίου του 
Συμβολαιογραφικού Συλλόγου Εφετείων Αθηνών - Πει¬ 
ραιώς - Αιγαίου και Δωδεκανήσου. 

4. Το γεγονός ότι από τις διατάξεις του παράντος δια¬ 
τάγματος δεν προκαλείται δαπάνη σε βάρος του κρατι¬ 
κού προϋπολογισμού. 

5. Την 65/2005 γνωμοδάτηση του Συμβουλίου της Επι- 
κρατείας. 

Μετά από πρόταση του Υπουργού Δικαιοσύνης, απο¬ 
φασίζουμε: 

Άρθρο μόνο 

Η έδρα μιας απότις θέσεις συμβολαιογράφωντηςτέως 
Κοινότητας Ωρωπού (ήδη Δήμος Ωρωπίων) του Ειρηνοδι¬ 
κείου Μαραθώνα μεταφέρεται στη Κοινότητα Καπανδρι¬ 
τίου, έδρα του ως άνω Ειρηνοδικείου. 


ΣτονΥπουργά Δικαιοσύνης αναθέτουμε τη δημοσίευση 
και εκτέλεση του παράντος διατάγματος. 

Αθήνα, 30 Μάίου 2005 

ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ο ΥΠΟΥΡΓΟΣ ΔΙΚΑΙΟΣΥΝΗΣ 

ΑΝΑΣΤΑΣΗΣ ΠΑΠΑΛΗΓΟΥΡΑΣ 
-Φ- 

(4) 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 103 

Προϋποθέσεις, δικαιολογητικά, εξεταζόμενα μαθήματα 
και διαδικασία προαγωγικών εξετάσεων για την κάλυ¬ 
ψη κενών οργανικών θέσεων Αρχιφυλάκων γενικών 
καθηκόντων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Το άρθρο 7 παρ. 2 του ν. 2226/1994 «Εισαγωγή, εκ¬ 
παίδευση και μετεκπαίδευση στις Σχολές της Αστυνομι¬ 
κής Ακαδημίας και στο Τμήμα Ανθυποπυραγών της Πυ¬ 
ροσβεστικής Ακαδημίας και άλλες διατάξεις» (Α'-122). 

2. Τα άρθρα 11 παρ. 1 εδάφ. στ', ζ' και η' και 53 του 
V. 1481/1984 «Οργανισμός Υπουργείου Δημόσιας Τάξης» 
(Α' - 152), άπως το άρθρο 11 αντικαταστάθηκε με το άρ¬ 
θρο 1 παρ. 1 του V. 1590/1986 (Α'-49). 

3. Το άρθρο 28 παρ. 1 του ν. 2800/2000 «Αναδιάρθρωση 
Υπηρεσιών Υπουργείου Δημάσιας Τάξης, σύσταση Αρχη¬ 
γείου Ελληνικής Αστυνομίας και άλλες διατάξεις» (Α'- 41). 

4. Το άρθρο 29Ατου ν. 1558/1985 «Κυβέρνηση και Κυ¬ 
βερνητικά Όργανα» (Α'-137), όπως αυτό προστέθηκε με 
τις διατάξεις του άρθρου 27 του ν. 2081/1992 (Α' -154) και 
τροποποιήθηκε με τις διατάξεις του άρθρου 1 παρ. 2 του 
V. 2469/1997 (Α'- 38). 

5. Το άρθρο 22 παρ. 3 του ν. 2362/1995 «Περί Δημοσίου 
Λογιστικού, Ελέγχου των δαπανών του Κράτους και άλ¬ 
λες διατάξεις» (Α'- 247). 

6. Την 14650/ΔΙΟΕ 85 από 17.3.2004 απόφαση του Πρω¬ 
θυπουργού και του Υπουργού Οικονομίας και Οικονομι¬ 
κών «Καθορισμός αρμοδιοτήτων των Υφυπουργών Οικο¬ 
νομίας και Οικονομικών» (Β'- 519). 

7. Το γεγονός ότι από τις διατάξεις του παρόντος δια¬ 
τάγματος προκαλείται ετήσια δαπάνη σε βάρος του κρα¬ 
τικού προϋπολογισμού ύψους 20.000,00 ευρώ η οποία 
κατά το έτος 2005 θα αντιμετωπισθεί απά τις πιστώσεις 
του Π/Υ εξόδωντου Υπουργείου Δημάσιας Τάξης Ε.Φ. 43 
-110 «ΕΛΛΗΝΙΚΗ ΑΣΤΥΝΟΜΙΑ» (ΚΑΕ : 0515,1111). Οι δα¬ 
πάνες του έτους 2006 και επομένων ετών θα αντιμετωπί¬ 
ζονται από τις πιστώσεις που θα εγγράφονται για το σκο¬ 
πό αυτό στον ανωτέρω προϋπολογισμό ανά έτος. 

8. Την υπ’ αριθμ. 99/2005 γνωμοδότηση του Συμβουλί¬ 
ου της Επικράτειας, ύστερα από πρόταση του Υφυπουρ¬ 
γού Οικονομίας και Οικονομικών και του Υπουργού Δημό¬ 
σιας Τάξης, αποφασίζουμε: 

Άρθρο 1. 

Προϋποθέσεις συμμετοχής στις εξετάσεις. 

1. Δικαίωμα συμμεταχής σε προαγωγικές εξετάσεις για 
το βαθμά του αρχιφύλακα έχουν οι αστυφύλακες και σι 
αρχιφύλακες που κατέχουν οργανική θέση αστυφύλακα 
εφάσον πληρούν τις εξής προϋποθέσεις : 

α. Έχουν συμπληρώσει τρία (3) έτη πραγματικής υπη¬ 
ρεσίας απά την έξοδά τους από τη Σχολή Αστυφυλάκων, 
μέχρι την 31η Δεκεμβρίου του έτους προκήρυξης των 
εξετάσεων. 

β. Δεν υπερβαίνουν το 45ο έτος της ηλικίαςτους κατά την 
31 η Δεκεμβρίου του έτους προκήρυξης των εξετάσεων. 

γ. Είναι απόφαιτοι Λυκείου ή άλλης ισότιμης αναγνωρι¬ 
σμένης Σχσλής. 

δ. Έχουν ευμενή πρόταση των ιεραρχικά προϊσταμένων 
τους ότι συγκεντρώνουντα απαιτούμενα ουσιαστικά προ¬ 
σόντα και διαγωγή, σύμφωνα με το άρθροδπαρ. 1β. 

2. Καθ' υπέρβαση τσυ καθοριζόμενου κάθε φορά αριθ¬ 
μού προακτέων και για την κάλυψη υφισταμένων κενών 
σργανικών θέσεων στσ βαθμό του αρχιφύλακα, προάγο- 
νται χωρίς εξετάσεις οι αστυφύλακες και αρχιφύλακες, 
που κατέχουν οργανική θέση αστυφύλακα και έχουν πτυ¬ 
χίο οποιουδήποτε ελληνικού ή ισότιμου αλλοδαπού Πα¬ 
νεπιστημίου ή Τεχνολογικού Εκπαιδευτικού Ιδρύματος ή 
οποιουδήποτε ισότιμου προς αυτά, εφόσον πληρούν και 
τις προϋποθέσεις των εδαφίων α', β' και δ' της προηγσυ- 
μένης παραγράφου. 

Άρθρο 2. 

Αριθμός προαγομένων. 

Ο αριθμός των προαγομένων στο βαθμό του αρχιφύλα¬ 
κα καθορίζεται κάθε φορά, με απόφαση του Αρχηγού της 
Ελληνικής Αστυνομίας, με βάση τα κενά που υπάρχουν 
στις θέσεις των βαθμών του αρχιφύλακα - ανθυπαστυνό- 
μου, κατά την 31 η Δεκεμβρίου του έτους προκήρυξηςτων 
εξετάσεων. Η απόφαση εκδίδεται υποχρεωτικά πριν από 
την προκήρυξη των εξετάσεων. Αύξηση του αριθμού των 
προαγομένων δεν επιτρέπεται μετά την έκδοση των απσ- 
τελεσμάτων. 

Άρθρο 3. 

Προκήρυξη προαγωγικών εξετάσεων. 

1. Οι προαγωγικές εξετάσεις διενεργούνται με μέριμνα 
και ευθύνη της Σχσλής Μετεκπαίδευσης και Επιμόρφω¬ 
σης στην Αθήνα και στη Θεσσαλονίκη. Με την προκήρυξη 
των εξετάσεων μπορεί να ορίζεται ως τόπος διενέργειας 
αυτών μόνο η Αθήνα. 

2. Οι προαγωγικές εξετάσεις γίνονται, μετά από προκή¬ 
ρυξη του Αρχηγού της Ελληνικής Αστυνομίας, η οποία εκ- 
δίδεται κατά μήνα Απρίλιο ή Μάιο και στην οποία αναφέ- 
ρονται: 

α. Ο αριθμός των προαγομένων συνολικά. 

β. Τα απαιτούμενα προσόντα. 

γ. Τα απαιτσύμενα δικαιολογητικά, ο χρόνος και ο τρό¬ 
πος υποβολής τους. 

δ. Ο χρόνος και ο τόπος διενέργειας των εξετάσεων. Η 
ημερομηνία έναρξης των εξετάσεων δεν μπσρεί να απέχει 
λιγότερο από 2 μήνες από την ημερομηνία έκδοσης της 
προκήρυξης ούτε να μετατεθεί παρά μόνο σε περίπτωση 
έκτακτης υπηρεσιακής ανάγκης ή άλλης σοβαρής αιτίας. 


ε. Η εξεταστέα ύλη στα μαθήματα του άρθρου 7. 
στ. Κάθε άλλη αναγκαία λεπτομέρεια. 

3. Η προκήρυξη διαβιβάζεται στις Υπηρεσίες της Ελλη¬ 
νικής Αστυνσμίας για ενημέρωση των ενδιαφερομένων. 

Άρθρο 4. 

Δικαιολογητικά υποψηφίων. 

1. Οι υποψήφιοι, που επιθυμούν να συμμετέχουν στις 
προαγωγικές εξετάσεις, υπσβάλλουν στις Υπηρεσίες 
τους, επιπέδου τουλάχιστον αστυνομικού τμήματος, μέ¬ 
σα στην προθεσμία που ορίζεται στην προκήρυξη, τα 
εξής δικαιολογητικά: 

α. Αίτηση συμμετοχής. 

β. Τίτλο σπουδών ή απλή δήλωση ότι σ τίτλος σπουδών 
έχει κατατεθεί στην αρμόδια Διεύθυνση του Αρχηγείου 
Ελληνικής Αστυνομίας ή ότι θα κατατεθεί μέχρι την προη¬ 
γούμενη της έναρξης των εξετάσεων ημέρα. 

γ. Απλή δήλωση ότι επιθυμούν να εξετασθούν σε μία ή 
περισσότερες από τις ξένες γλώσσες : Αγγλική, Γαλλική, 
Γερμανική και Ιταλική. 

2. Οι υποψήφιοι που δικαιούνται και επιθυμούν να 
προαχθούν χωρίς εξετάσεις ως πτυχιούχοι Πανεπιστη¬ 
μίου, Τεχνολογικών Εκπαιδευτικών Ιδρυμάτων ή οποι- 
ουδήποτε ισότιμου προς αυτά υποβάλλουν, εντός της 
προθεσμίας που ορίζει η προκήρυξη στις Υπηρεσίες 
τηςπαρ. 1 σχετική αίτηση και τίτλο σπουδών ή απλή δή¬ 
λωση ότι ο τίτλος σπουδών θα κατατεθεί μέχρι την 
προηγούμενη της διενέργειας των προαγωγικών εξε¬ 
τάσεων ημέρα. 

Άρθρο 5. 

Έλεγχος και υποβολή δικαιολογητικών - 
προτάσεις ικανότητας υποψηφίων. 

1. Οι Υπηρεσίες που δέχονταιτα δικαιολογητικά συμμε¬ 
τοχής των υποψηφίων στις προαγωγικές εξετάσεις : 

α. Ελέγχσυν αυτά για την ακρίβεια, την πληρότητα, την 
ορθή σύνταξη και την εμπρόθεσμη υποβολή τους. 

β. Συντάσσουν για κάθε υποψήφιο πρόταση ικανότητας 
συμμετοχής στις εξετάσεις, λαμβάνοντας υπόψη την 
υπηρεσιακή απόδοση, το ζήλο και το ενδιαφέρον για την 
υπηρεσία, την πειθαρχικότητα και τη διαγωγή, όπως τα 
στοιχεία αυτά προκύπτουν από τις υπηρεσιακές εκθέσεις 
και τα λοιπά στοιχεία του ατομικού φακέλου. Πρόταση 
ικανότητας συντάσσουν επίσης και για κάθε υποψήφιο 
της παρ. 2 του άρθρου 1 που κατέθεσε εμπρόθεσμα αίτη¬ 
ση για πρσαγωγή του χωρίς εξετάσεις. 

Για τη σύνταξη των προτάσεων ικανότητας και τη γνω¬ 
μάτευση σ' αυτές εφαρμόζονται ανάλογα οι διατάξεις για 
τη σύνταξη των εκθέσεων ικανότητας αστυφυλάκων. Κά¬ 
θε σχετική αμφιβολία αίρεται με διαταγή του Αρχηγού. 

γ. Υποβάλλουν, μέσα στην οριζόμενη από την προκήρυ¬ 
ξη προθεσμία, στις άμεσα προϊστάμενες Αστυνομικές Δι¬ 
ευθύνσεις ή Διευθύνσεις Αστυνσμίας, Ασφάλειας, Τρο¬ 
χαίας ή προς αυτές εξομοιούμενες Υπηρεσίες, τα δικαιο- 
λογητικά και τις προτάσεις ικανότητας του υποψηφίου, 
στις οπσίες επισυνάπτεται αντίγραφο του Α' και Β' μέρους 
του ατομικού του βιβλιαρίου, με εξαίρεση τις σελίδες πσυ 
αφορούν άδειες, μεταθέσεις και μετακινήσεις. 

Δικαισλογητικά πσυ υποβάλλονται μετά την οριζόμενη 
στην προκήρυξη προθεσμία δεν γίνονται δεκτά. 

2. Οι Υπηρεσίες του εδαφίου γ' της προηγούμενης πα¬ 
ραγράφου : 

α. Μεριμνούν για τη συμπλήρωση ή διόρθωση τυχόν ελ¬ 
λείψεων ή σφαλμάτων στα δικαιολογητικά. 

β. Υποβάλλουν στη Διεύθυνση Εκπαίδευσης του Αρ¬ 
χηγείου Ελληνικής Αστυνομίας και μέσα στην οριζόμενη 
από την προκήρυξη προθεσμία συγκεντρωτικές ονομα¬ 
στικές καταστάσεις, με αλφαβητική σειρά, σε δύο αντί¬ 
τυπα : 

(1) Των υποψηφίων που κρίνονται ομόφωνα ως ικανοί 
για συμμετοχή στις εξετάσεις, με ανάλογη ένδειξη για 
όσους δήλωσαν ότι επιθυμούν να εξετασθούν σε μία ή πε¬ 
ρισσότερες από τις ξένες γλώσσες. 

(2) Των υποψηφίων που κρίνονται ομόφωνα ως μη ικα¬ 
νοί για συμμετοχή στις εξετάσεις ή για την ικανότητα των 
οποίων υπάρχει διαφωνία μεταξύ των αρμοδίων για τη σύ¬ 
νταξη και υποβολή των προτάσεων ικανότητας, μαζί με 
όλα τα δικαιολογητικά. 

(3) Τωνπτυχιούχωνπου δήλωσαν ότι επιθυμούνναπρο- 
αχθούν χωρίς εξετάσεις και κρίνονται ικανοί. 

(4) Τωνπτυχιούχων υποψηφίων που κρίνονται ομόφωνα 
ως μη ικανοί για να προαχθούν χωρίς εξετάσεις ή για την 
ικανότητα των οποίων υπάρχει διαφωνία μεταξύ των αρ¬ 
μοδίων για τη σύνταξη και υποβολή των προτάσεων ικα¬ 
νότητας, μαζί με όλα τα δικαιολογητικά. 

Αρθρο 6. 

Πίνακες ικανών και αποκλειστέων υποψηφίων. 

1. Ο Αρχηγός Ελληνικής Αστυνομίας, μετά τη συγκέ¬ 
ντρωση όλων των απαιτούμενων στοιχείων: 

α. Αποφασίζει οριστικά για τη συμμετοχή ή όχι στις εξε¬ 
τάσεις κάθε υποψηφίου που κρίνεται από τους ιεραρχικά 
προϊσταμένους τους ομόφωνα ως μη ικανός ή για την ικα¬ 
νότητα του οποίου υπάρχει διαφωνία. Για τον αποκλεισμό 
υποψηφίου από τις εξετάσεις λαμβάνεται υπόψη η διά- 
πραξη πειθαρχικού παραπτώματος, εφόσον μαρτυρεί 
προφανή διαφθοράχαρακτήραή αναξιοπρεπή διαγωγή ή 
αδιαφορία ή βαρεία αμέλεια περί την εκτέλεση των υπη¬ 
ρεσιακών καθηκόντων, καθώς και η καθ' έξιν διάπραξη 
πειθαρχικών παραπτωμάτων. 

β. Καταρτίζει πίνακες ικανών υποψηφίων για τη συμμε¬ 
τοχή στις εξετάσεις και αποκλειστέων από αυτές, καθώς 
επίσης ικανών και αποκλειστέων υποψηφίων για προαγω¬ 
γή χωρίς εξετάσεις. 

γ. Κοινοποιείτους πίνακες του προηγούμενου εδαφίου, 
με διαταγή του, στις Υπηρεσίες της Ελληνικής Αστυνο¬ 
μίας και καλεί τους υποψηφίους του πίνακα ικανών για 
συμμετοχή στις εξετάσεις, για εξέταση στα μαθήματα 
του άρθρου 7, μέσα στις προθεσμίες και τον τόπο που 
αναφέρονται στην προκήρυξη. 

2. Αν υποψήφιος απώλεσε ένα από τα προσόντα συμμε¬ 
τοχής στις εξετάσεις πριν από τη διενέργεια αυτών δια¬ 
γράφεται από τους πίνακες ικανών με απόφαση του Αρ¬ 
χηγού της Ελληνικής Αστυνομίας. 

Άρθρο 7. 

Εξεταστέα μαθήματα - Θέματα εξετάσεων. 

1. Οι υποψήφιοι εξετάζονται στα ακόλουθα μαθήματα : 

α. Έκθεση Ιδεών (Ανάπτυξη θέματος). 

β. Ουσιαστικό Ποινικό Δίκαιο. 

γ. Δικονομικό Ποινικό Δίκαιο. 


δ. Αστυνομικό Δίκαιο (Οργανισμός και Κανονισμοί της 
Ελληνικής Αστυνομίας). 

ε. Ξένες γλώσσες: Αγγλική, Γαλλική, Γερμανική, Ιταλική 
(προαιρετικά). 

2. Στα μαθήματα αυτά οι υποψήφιοι εξετάζονται γρα¬ 
πτά, η δε διάρκεια της εξέτασης κάθε μαθήματος ορίζε¬ 
ται σε δύο ώρες από το τέλος της υπαγόρευσης του θέ¬ 
ματος στους υποψηφίους. 

3. Η εξεταστέα ύλη των μαθημάτων των εδαφίων β', γ' 
και δ' της παραγράφου 1 καθορίζεται με την προκήρυξη 
του Αρχηγού της Ελληνικής Αστυνομίας που κοινοποιεί¬ 
ται στους υποψηφίους. 

4. Γ ια κάθε μάθημα δίνεται μόνο ένα θέμα που αποτε- 
λείται από μία ή περισσότερες ερωτήσεις, τις οποίες οι 
υποψήφιοι υποχρεούνται να αναπτύξουν. 

5. Στο μάθημα της Έκθεσης Ιδεών δίνεται για ανάπτυξη 
ένα ζήτημα που αναφέρεται σε γενικό θέμα με περιληπτι¬ 
κό τίτλο. Γ ια τη βαθμολογία του μαθήματος αυτού λαμ- 
βάνεται ιδιαίτερα υπόψη η ευρύτητα των γνώσεων, η ορ¬ 
θή και ακριβής διατύπωση των ιδεών, η ορθογραφία και η 
σύνταξη. 

6. Στα μαθήματα του Ουσιαστικού Ποινικού Δικαίου και 
Δικονομικού Ποινικού Δικαίου το θέμα αποτελείται από 
θεωρητικό και πρακτικό μέρος. 

Το πρακτικό δεν εξάγεται από το θεωρητικό, συμπερι- 
λαμβάνεται όμως στην καθορισμένη εξεταστέα ύλη. 

Το θεωρητικό και πρακτικό είναι ισοδύναμα και καθένα 
βαθμολογείται από 0-10. Το άθροισμα τον δύο βαθμών δί¬ 
νει το βαθμό του μαθήματος. 

7. Στις ξένες γλώσσες οι υποψήφιοι εξετάζονται στην 
ύλη που εξετάζονται οι υποψήφιοι για την απόκτηση του 
κατώτερου πτυχίου της αντίστοιχης γλώσσας, σύμφωνα 
με τις διατάξεις του ν. 2740/1999 (Α'-186), όπως ισχύει κά¬ 
θε φορά. 

Η εξέταση αποτελείται από τις ακόλουθες ασκήσεις, για 
τις οποίες παρέχεται χρονικό περιθώριο δύο (2) ωρών: 

α. Κατευθυνόμενη έκθεση (Ουίόβό ΟοιπροεΙΐίοη): Δίδε¬ 
ται ένα κείμενο με σχόλια και ζητούνται οι απόψεις του 
υποψηφίου, σύμφωνα με τις κατευθυντήριες γραμμές. 

β. Άσκηση κατανόησης κειμένου. Δίνεται ένα κείμενο 
τριακοσίων περίπου λέξεων από βιβλία ειδικά γραμμένα 
για τις εξετάσεις του ΡΙΡΙ3Τ ΟΕΡΤΙΡΙΟΑΤΕ για την αγγλική 
ή αντιστοίχου για τις άλλες γλώσσες ή άλλα σχετικά βι¬ 
βλία. Κάτω από το κείμενο υπάρχουν περίπου πέντε ερω¬ 
τήσεις που πρέπει να απαντηθούν σύμφωνα με το κείμε¬ 
νο. Οι ερωτήσεις αυτές μπορεί να απαντηθούν και με το 
σύστημα της πολλαπλής επιλογής. Χρόνος για απάντηση 
20' λεπτά της ώρας. 

γ. Άσκηση για συμπλήρωση λέξεων σε κενά κειμένου. 
Δίνεται κείμενο διακοσίων περίπου λέξεων, μέσα στο 
οποίο υπάρχουν κενά, τα οποία καλούνται να συμπληρώ¬ 
σουν οι υποψήφιοι. Χρόνος για συμπλήρωση 20' λεπτά 
της ώρας. 

δ. Άσκηση για απόδοση προτάσεων με διαφορετικό 
τρόπο χωρίς να αλλάξει το νόημα. Δίνονται πέντε προτά¬ 
σεις στην ξένη γλώσσα και ζητείται από τους υποψήφιους 
να σχηματίσουν νέες αντίστοιχες προτάσεις με το ίδιο 
νόημα, για τις οποίες δίνονται οι αρχικές λέξεις (μία έως 
τρεις). Χρόνος για απάντηση 20'λεπτά της ώρας. 

Άρθρο 8. 

Όργανα εξετάσεων. 

Οι προαγωγικές εξετάσεις διενεργούνται, κάθε φορά, 
από τα κατωτέρω συλλογικά και ατομικά όργανα : 
α. Κεντρική Επιτροπή Εξετάσεων, 
β. Επόπτες εξετάσεων, 
γ. Επιτηρητές εξετάσεων, 
δ. Επιτροπή βαθμολογικού κέντρου, 
ε. Βαθμολογητές - αναβαθμολογητές. 
στ. Επιτροπή κατάρτισης θεμάτων, 
ζ. Επιτροπές αποκάλυψης γραπτών. 

Άρθρο 9. 

Κεντρική Επιτροπή Εξετάσεων. 

1. Με απόφαση του Αρχηγού της Ελληνικής Αστυνομίας 
συγκροτείται Κεντρική Επιτροπή Εξετάσεων, που εδρεύ¬ 
ει στην Αθήνα και απστελείται από το Διευθυντή της Αστυ¬ 
νομικής Ακαδημίας και δύο Ταξίαρχους ή Αστυνομικούς 
Διευθυντές, με αντίστοιχους αναπληρωτές. Χρέη προέ¬ 
δρου της Επιτροπής εκτελεί ο ανώτερος ή αρχαιότερος 
των μελών. 

2. Η Επιτροπή αυτή έχει την εποπτεία και τη γενική ευ¬ 
θύνη για την κανανική και αδιάβλητη διεξαγωγή τωνπρο- 
αγωγικών εξετάσεων, δίνειτις αναγκαίες οδηγίες, αντιμε¬ 
τωπίζει κάθε αναφυόμενο ζήτημα και μεριμνά για τη δια¬ 
βίβαση των θεμάτων στους χώρους διενέργειας των 
εξετάσεων με τον προσφορότερο τρόπο, ώστε να εξα¬ 
σφαλίζεται τσ απόρρητο αυτών. Επίσης, λαμβάνει κάθε 
πρόσφορο μέτρο για την απρόσκοπτη και ομαλή διεξα¬ 
γωγή των εξετάσεων, βοηθσύμενη στα έργο της από το 
προσωπικό της Αστυνομικής Ακαδημίας. Τέλος, προβαί¬ 
νει, σύμφωνα μετά οριζόμενα στα άρθρα 12 και 14 παρ. 
1, στην κλήρωση για τη συγκρότηση της επιτρσπής κα¬ 
τάρτισης θεμάτων και βαθμολογητών - αναβαθμολογη- 
τών. 

Άρθρο 10. 

Βαθμολογικό Κέντρο. 

1. Έδρα του βαθμολογικού Κέντρου είναι η Αθήνα. 

2. Το βαθμολογικό Κέντρο λειτουργεί σε χώρο της 
Αστυνομικής Ακαδημίας καθοριζόμενο επακριβώς από 
την Κεντρική Επιτροπή Εξετάσεων. Η είσοδος σε αυτό κά¬ 
θε προσώπου, εκτός από εκείνα που τελούν σε διατεταγ¬ 
μένη υπηρεσία, απαγαρεύεται. 

3. Στο βαθμολογικό Κέντρο συγκεντρώνονται τα γρα¬ 
πτά των εξεταζαμένων από τους χώρους διενέργειας των 
εξετάσεων για τη βαθμαλόγησή τσυς. 

Άρθρο 11. 

Επιτροπή βαθμολογικού κέντρου. 

1. Με απόφαση του Αρχηγού της Ελληνικής Αστυνομίας 
συγκροτείται η επιτροπή βαθμολογικού κέντρου, η οποία 
απατελείται από τον Υποδιοικητή της Σχολής Μετεκπαί¬ 
δευσης - Επιμόρφωσης και δύα (2) Αστυν. Υποδιευθυντές 
ή Αστυνόμους Α', με ισάριθμα αναπληρωματικά μέλη, 
αναλόγου βαθμού ή προσόντων. Χρέη προέδρσυ της Επι- 
τρσπής εκτελεί ο ανώτερος ή αρχαιότερος των μελών. 

2. Η επιτροπή βαθμολογικού κέντρου έχει ως έργο: 

α. Την οργάνωση, το συντονισμό και την επαπτεία των 
εργασιών του βαθμολογικού κέντρου. 


β. Την παραλαβή των γραπτών από τους χώρους διε¬ 
νέργειας των εξετάσεων και την, κατά το δυνατό, ισομερή 
κατανομή στους βαθμολογητές, για πρώτη και δεύτερη 
βαθμολόγηση και την εξασφάλιση του απορρήτου των 
ονομάτων και της βαθμολογίας των γραπτών. 

γ. Τη διαβίβαση των γενικών κατευθύνσεων, υπσδείξε- 
ων και οδηγιών που παρέχονται από την Κεντρική Επιτρο¬ 
πή Εξετάσεων στους βαθμολογητές και αναβαθμολογη- 
τές, ώστε να επιτευχθεί ομοιόμορφη και αντικειμενική 
αξιολόγηση και βαθμαλόγηση των γραπτών. 

δ. Την επισήμανση διαφοράς βαθμολογίας μεταξύ πρώ¬ 
της και δεύτερης βαθμολόγησης. 

ε. Την ασφαλή φύλαξη των γραπτών, σύμφωνα με τα 
αριζόμενα στα άρθρο 18 παρ. 8. 

3. Με διαταγή του Διευθυντή της Αστυνομικής Ακαδη¬ 
μίας ορίζεται ο αναγκαίος αριθμός αστυνομικού προσω¬ 
πικού από τις Σχολές της Αστυνομικής Ακαδημίας για τη 
γραμματειακή υποστήριξη της επιτροπής βαθμολογικού 
κέντρου. 

Άρθρο 12. 

Βαθμολογητές - αναβαθμολογητές. 

1. Το μήνα Απρίλιο κάθε έτους καταρτίζεται από Επι- 
τραπή, η οποία απατελείται από τον Προϊστάμενο Κλάδου 
Διοικητικού, το Διευθυντή της Αστυνομικής Ακαδημίας 
και το Διευθυντή της Διεύθυνσης Εκπαίδευσης του Αρχη¬ 
γείου Ελληνικής Αστυνομίας, πίνακας βαθμολογητών και 
πίνακας αναβαθμολογητών για τη διενέργεια των εξετά¬ 
σεων. Ο ανώτερος ή αρχαιότερος από τα μέλη της Επι¬ 
τροπής εκτελεί χρέη Προέδρου. Οι παραπάνω πίνακες 
κυρώνονται από τον Αρχηγό της Ελληνικής Αστυνομίας. 
Σε περίπτωση ελλείψεως ή κωλύματσς των ορισθέντων 
βαθμολογητών και αναβαθμολογητών οι οικείοι πίνακες 
συμπληρώνονται με την ίδια ως άνω διαδικασία. 

2. Ο πίνακας των βαθμολογητών περιλαμβάνει ταυλάχι- 
στον δέκα πέντε (15) άτομα για κάθε εξεταζόμενα μάθη¬ 
μα. Ειδικά για τα μαθήματα ξένων γλωσσών σ πίνακας πε¬ 
ριλαμβάνει τσυλάχιστον δέκα (10) βαθμολογητές για τα 
Αγγλικά και τουλάχιστον πέντε (5) για τις λοιπές ξένες 
γλώσσες. 

3. Ο πίνακας των αναβαθμολογητών περιλαμβάνει του¬ 
λάχιστον πέντε (5) άτομα για κάθε εξεταζόμενο μάθημα. 

4. Ως βαθμολογητές και αναβαθμολογητές ορίζονται: 

α. Καθηγητές των Σχολώντου Σώματος και σε περίπτω¬ 
ση αδυναμίας καθηγητές δευτεροβάθμιας εκπαίδευσης 
των Νομαρχιών Αττικής, για το μάθημα της Έκθεσης Ιδε¬ 
ών και τις ξένες γλώσσες. 

β. Μέλη Δ.Ε.Π. που διδάσκουν στις Σχσλές του Σώμα¬ 
τος, καθώς και εν ενεργεία αξιωματικοί μέχρι το βαθμό 
ταυ Αστυναμικού Διευθυντή ή εν αποστρατεία αξιωματι¬ 
κοί της Ελληνικής Αστυνομίας, κατά προτίμηση πτυχιού- 
χοι Νομικής Σχολής, για τα μαθήματα του Ουσιαστικού 
και Δικονομικού Ποινικού Δικαίου. 

γ. Αξιωματικοί μέχρι το βαθμό του Αστυνομικού Διευθυ¬ 
ντή για το μάθημα του Αστυνομικού Δικαίου, κατά προτί¬ 
μηση πτυχιούχοι Νομικής Σχολής. 

5. Για κάθε μάθημα ορίζανται με κλήρωση, σύμφωνα με 
το άρθρο Μπαρ. 1, βαθμολογητές και αναβαθμολογητές, 
ο αριθμός των απαίων καθορίζεται με βάση τσν αριθμό των 
υποψηφίων που περιλαμβάνονται στον πίνακα ικανών για 

τη συμμετοχή στις εξετάσεις, σύμφωνα με τα αριζόμενα 
στα άρθρο 6. Για αριθμό έως εκατό (100) υποψηφίων ορί¬ 
ζονται δύο (2) βαθμολογητές και ένας (1) αναβαθμολογη- 
τής, έως τριακοσίων (300) υποψηφίων ορίζονται τρεις (3) 
βαθμολογητές και δύο (2) αναβαθμολογητές, ενώ για κά¬ 
θε επιπλέον τριακοσίους (300) υποψηφίους, ορίζεται ένας 
ακόμη βαθμολογητής και για κάθε επιπλέον πεντακοσίους 
υποψήφιους (500), ένας αναβαθμολογητής. Σε κάθε βαθ¬ 
μολογητή ανατίθεται η βαθμολόγηση μέχρι τριακοσίων 
πενήντα (350) γραπτών, σε πρώτη βαθμολόγηση και μέχρι 
τριακοσίων πενήντα (350) γραπτών, σε δεύτερη βαθμολό¬ 
γηση. Σε κάθε αναβαθμολογητή ανατίθεται η βαθμολόγη¬ 
ση μέχρι διακοσίων (200) γραπτών. Άτομα που δεν κλη¬ 
ρώθηκαν ως βαθμολογητές ή αναβαθμολογητές ή για την 
κατάρτιση των θεμάτων των εξετάσεων σε ένα μάθημα, 
σύμφωνα με την παράγραφο 1 του άρθρου 14, δύνανται 
να συμμετέχουν στην αντίστοιχη κλήρωση για το επόμενο 
μάθημα, εφόσον περιλαμβάνονται στον οικείο πίνακα. 

Άρθρο 13. 

Επόπτες εξετάσεων - Επιτηρητές. 

1. Με απόφαση του Αρχηγού της Ελληνικής Αστυνο¬ 
μίας, ορίζονται ως επόπτες εξετάσεων ένας από τους Δι¬ 
οικητές των Σχολών της Αστυνομικής Ακαδημίας, για την 
Αθήνα και ο Διοικητής της οικείας Σχολής Μετεκπαίδευ¬ 
σης - Επιμόρφωσης, για τη Βόρεια Ελλάδα. Με την ίδια 
απόφαση ορίζονται, ως βοηθοί αυτών, οι Υποδιοικητές 
των αντίστοιχων Σχολών. Οι επόπτες ευθύνονται για την 
κανονική εκτέλεση του έργου των επιτηρητών, σύμφωνα 
με τις διατάξεις του παρόντος και τις διαταγές και οδη¬ 
γίες του Αρχηγού της Ελληνικής Αστυνομίας. Στην Βό¬ 
ρεια Ελλάδα, ο επόπτης έχει επιπλέοντα καθήκοντα που 
ορίζονται στις διατάξεις των άρθρων 16παρ. 2 έως και 4, 
18 παρ. 5 έως και 8 και 19 παρ. 2. 

2. Σε κάθε αίθουσα εξετάσεων ορίζεται ένας Αστυνόμος 
Ά ή Αστυνόμος Β' ως επιτηρητής και ανάλογος αριθμός 
αξιωματικών, ως βοηθοί αυτού, με διαταγή του Διοικητή 
της οικείας Σχολής Μετεκπαίδευσης και Επιμόρφωσης. Ο 
αριθμός των επιτηρητών σε κάθε αίθουσα δεν μπορεί να 
είναι μικρότερος από δύο (2). Οι επιτηρητές ορίζονται 
από το προσωπικό των Σχολών της Αστυνομικής Ακαδη¬ 
μίας ή άλλων Υπηρεσιών της Αττικής για την Αθήνα και 
από το προσωπικό της Σχολής Μετεκπαίδευσης και Επι¬ 
μόρφωσης Βόρειας Ελλάδας ή άλλων Υπηρεσιών της 
έδρας ή του νομού της έδρας της Σχολής αυτής για τη Βό¬ 
ρεια Ελλάδα. 

3. Οι επιτηρητές έχουν τα ακόλουθα καθήκοντα: 

α. Ελέγχουν την καλή προετοιμασία των αιθουσών και 
την εξασφάλιση των αναγκαίων υλικών. 

β. Παραλαμβάνουν από την οικεία Σχολή Μετεκπαίδευ¬ 
σης και Επιμόρφωσης, με απόδειξη, άλατα σχετικά μετον 
διαγωνισμό υλικά. 

γ. Ελέγχουν την ταυτότητα των υποψηφίων, κατανέ¬ 
μουν αυτούς στις αίθουσες και διανέμουν την γραφική 
ύλη. 

δ. Κοινοποιούν στους υποψηφίους οδηγίες και διατα¬ 
γές σχετικά με τα δικαιώματα και τις υποχρεώσεις τους 
κατά τις εξετάσεις. 


ε. Απαγορεύουν στους υποψήφιους να φέρουν κατά 
την είσοδό τους στην αίθουσα, βιβλία, τετράδια, σημειώ¬ 
ματα, κινητά τηλέφωνα, ηλεκτρονικά σημειωματάρια και 
άλλα αντικείμενα εκτός των επιτρεπόμενων από την Κε¬ 
ντρική Επιτροπή Εξετάσεων. 

στ. Παρέχουν οδηγίες σχετικά με την αναγραφή των 
απαιτουμένων στοιχείων των υποψηφίων επί των γρα¬ 
πτών. 

ζ. Υπαγορεύουντα θέματα στους διαγωνιζόμενους στις 
οικείες αίθουσες των εξετάσεων και όσοι απ' αυτούς 
ασκούν τα καθήκοντά τους στο κτίριο που γίνεται η κλή¬ 
ρωση των θεμάτων παρίστανται σ' αυτή. 

η. Ελέγχουν τη συμμόρφωση των υποψηφίων στις υπο¬ 
χρεώσεις τους και ασκούν αυστηρή και συνεχή επιτήρη¬ 
ση επ' αυτών. 

θ. Απαγορεύουν την είσοδο στις αίθουσες των εξετά¬ 
σεων προσώπων άλλων εκτός εκείνων που ορίζονται από 
τις σχετικές διαταγές. 

ι. Παραδίδουν, μετά το πέρας των εξετάσεων, τα γρα¬ 
πτά σ’ αυτούς που ορίζονται από τις διατάξεις του άρ¬ 
θρου 18 παρ. 5, τα δε λοιπά είδη στην οικεία Σχολή Με¬ 
τεκπαίδευσης και Επιμόρφωσης. 

Άρθρο 14. 

Κατάρτιση θεμάτων. 

1. Η Κεντρική Επιτροπή Εξετάσεων δύο (2) ημέρες πριν 
από την έναρξη των εξετάσεων προσκαλεί, κατά τη σειρά 
εγγραφής στον πίνακα του άρθρου 12, τουλάχιστον δέκα 
(10) βαθμολογητές και τουλάχιστον τέσσερις (4) αναβαθ- 
μολογητές, για κάθε μάθημα, να ευρίσκονται στην έδρα 
της τέσσερις (4) ώρες πριν την έναρξη της εξέτασης του 
κάθε μαθήματος και διενεργεί κλήρωση για τη συγκρότη¬ 
ση επιτροπής κατάρτισης θεμάτων και τον ορισμό βαθ¬ 
μολογητών και αναβαθμολογητών, για κάθε εξεταζόμενο 
μάθημα. Η επιτροπή κατάρτισης θεμάτων αποτελείται 
από δύο (2) βαθμολογητές και έναν (1) αναβαθμολογητή. 
Τα μέλη της επιτροπής κατάρτισης θεμάτων συμμετέ¬ 
χουν στη κλήρωση για τον ορισμό βαθμολογητών ή ανα- 
βαθμολογητών του ιδίου μαθήματος. Σε περίπτωση διε¬ 
νέργειας των εξετάσεων και στη Θεσσαλονίκη οι επιτρο¬ 
πές κατάρτισης θεμάτων και οι βαθμολογητές και 
αναβαθμολογητές ορίζονται και ασκούν τα καθήκοντά 
τους μόνο στην Αθήνα. 

2. Η επιτροπή κατάρτισης θεμάτων καταρτίζει τα θέμα¬ 
τα του εξεταζόμενου μαθήματος τα οποία δεν μπορεί να 
είναι λιγότερο των πέντε (5) ούτε περισσότερα των δέκα 
(10). Τα θέματα αυτά αριθμούνται και τίθενται μέσα σε 
κλειστούς φακέλους του ίδιου χρώματος, σχήματος και 
μεγέθους, οι οποίοι και αριθμούνται. Συγχρόνως καταρτί¬ 
ζονται ισάριθμοι ομοιόμορφοι κλήροι. Μετά την κλήρωση 
των θεμάτων, η επιτροπή παραδίδει στην Κεντρική Επι¬ 
τροπή Εξετάσεων και στους βαθμολογητές και αναβαθ- 
μολογητές την απάντηση του κληρωθέντος θέματος και 
καθορίζει τον τρόπο βαθμολογίας, κατά ενότητες, για την 
ομοιόμορφη και αντικειμενική βαθμολόγηση των γρα¬ 
πτών. 

Άρθρο 15. 

Κατανομή υποψηφίων στις αίθουσες - 
Διανομή γραφικής ύλης. 

1. Οι αίθουσες στις οποίες διενεργούνται οι εξετάσεις 

καθορίζονται με διαταγή των εποπτών των εξετάσεων. 
Ανάλογα με τον αριθμό των υποψηφίων και των διατε¬ 
θειμένων χώρων, οι υποψήφιοι κατανέμονται στις αί¬ 
θουσες, σύμφωνα με τα αρχικά γράμματα του επωνύ¬ 
μου τους. 

2. Μετά την τοποθέτηση των υποψηφίων στις θέσεις 
τους, χορηγείται σ’ αυτούς τετράδιο ειδικού τύπου που 
φέρει τη σφραγίδα της Αστυνομικής Ακαδημίας και την 
υπογραφή του Διευθυντή αυτής, η οποία μπορεί να είναι 
και ενσφράγιστη. Το αριστερότμήματου εσωτερικού του 
εξώφυλλου του τετραδίου αποτελεί το απόκομμα του 
γραπτού καιτο δεξιό το στέλεχος αυτού. Και στα δύοτμή- 
ματα υπάρχουν όμοια πλαίσια για την αναγραφή των ατο¬ 
μικών στοιχείωντου υποψηφίου καιτης βαθμολογίας του. 

3. Το τετράδιο της προηγουμένης παραγράφου αποτε¬ 
λεί το γραπτό του υποψηφίου από τη στιγμή που θα γρα¬ 
φούν στα ειδικά πλαίσια και πάντοτε πριν από την εκφώ¬ 
νηση των θεμάτων, οι κανονισμένες ακριβείς ενδείξεις 
των στοιχείων ταυτότητάς του. Οι ενδείξεις αυτές ελέγ¬ 
χονται από τους επιτηρητές και καλύπτονται με ευθύνη 
τους με αδιαφανές κάλυμμα (αυτοκόλλητο). 

4. Χορήγηση δεύτερου τετραδίου επιτρέπεται μόνο σε 
αντικατάσταση του πρώτου, εφόσον αυτό που χορηγή¬ 
θηκε και χρησιμοποιήθηκε είναι κατά την κρίση των επιτη¬ 
ρητών ακατάλληλο. 

5. Σε κανέναν υποψήφιο δεν επιτρέπεται η έξοδος από 
την αίθουσα, αν δεν έχουν περάσει 30' λεπτά τουλάχιστον 
από την έναρξη του χρόνου εξέτασης του μαθήματος, με 
την επιφύλαξη των διατάξεων του εδαφίου ε' της παρ. 2 
του άρθρου 17. Στους υποψηφίους χορηγείται, επίσης, 
ένα ημίφυλλο χάρτου, σφραγισμένο όπως ορίζεται στην 
παράγραφο 2, που φέρει την ένδειξη «ΣΧΕΔΙΟ» και χρη¬ 
σιμοποιείται για πρόχειρες σημειώσεις. 

6. Τα τετράδια ειδικού τύπου και τα σχεδιόχαρτα προε¬ 
τοιμάζονται από την Αστυνομική Ακαδημία, η οποία απο¬ 
στέλλει στις Σχολές Μετεκπαίδευσης και Επιμόρφωσης 
τον αναγκαίο αριθμό αυτώνγιατιςεξετάσεις. Τατετράδια 
και σχεδιόχαρτα που δεν χρησιμοποιούνται επιστρέφο- 
νται στην Αστυνομική Ακαδημία. 

Άρθρο 16. 

Κλήρωση θεμάτων. 

1. Τα μέλη της Κεντρικής Επιτροπής Εξετάσεων και της 
επιτροπής κατάρτισης θεμάτων, μετά την κατανομή των 
υποψηφίων στις αίθουσες εξετάσεων και την εκτέλεση 
των απαραιτήτων προκαταρκτικών εργασιών, παραλαμ- 
βάνουν το φάκελο των θεμάτων και μεταβαίνουν σε μία 
από τις αίθουσες των εξετάσεων, όπου παρίστανται επι¬ 
τηρητές από όλες τις αίθουσες και ένας υποψήφιος από 
κάθε αίθουσα. Ο πρόεδρος της Κεντρικής Επιτροπής 
Εξετάσεων καλεί με κλήρωση έναν από τους υποψηφίους 
που βρίσκονται στην αίθουσα, ο οποίος και προβαίνει 
στην εξαγωγή από την κληρωτίδα ενός κλήρου. Ο αριθ¬ 
μός του θέματος που κληρώνεται διαβάζεται μεγαλοφώ¬ 
νως από τον υποψήφιο και παραδίνεται στον πρόεδρο, 
αφού προηγουμένως υπογραφεί από τον ίδιο και τα μέλη 
της Κεντρικής Επιτροπής Εξετάσεων. Το θέμα αναπαρά- 
γεται σε τόσα αντίτυπα, όσες και οι αίθουσες των εξετά¬ 
σεων, μονογράφεται από τον πρόεδρο της επιτροπής και 
παραδίνεται στους παριστάμενους επιτηρητές για υπα¬ 


γόρευση στους υποψηφίους. Παράλληλα, ο πρόεδρος 
και τα μέλη της Κεντρικής Επιτροπής Εξετάσεων μεταβι¬ 
βάζουν, με το τηλέτυπο ή τηλεομοιοτυπία (ΡΑΧ), στη Σχο¬ 
λή Μετεκπαίδευσης και Επιμόρφωσης Βόρειας Ελλάδας 
το θέμα που κληρώθηκε. 

2. Ο επόπτης στη Σχολή Μετεκπαίδευσης και Επιμόρ¬ 
φωσης Βόρειας Ελλάδας, παρουσία των επιτηρητών από 
όλες τις αίθουσες και ενός των υποψηφίων, λαμβάνει με 
το τηλέτυπο ή τηλεομοιοτυπία (ΡΑΧ), το θέμα που μεταβι¬ 
βάζεται και αφού μεριμνήσει γιατην αναπαραγωγή του σε 
τόσα αντίτυπα, όσα και οι αίθουσες των εξετάσεων καιτο 
μονογράψει, το παραδίδει στους επιτηρητές για την υπα¬ 
γόρευση στους υποψηφίους. 

3. Σε περίπτωση κατά την οποία δεν δύναται να χρησι¬ 
μοποιηθεί τηλέτυπο ή τηλεομοιοτυπία (ΡΑΧ), από οποια¬ 
δήποτε αιτία, η μεταβίβαση των θεμάτων που κληρώνο¬ 
νται, πραγματοποιείται με το τηλέφωνο. 

4. Οι υποψήφιοι που παρίστανται στη διαδικασία της 
κλήρωσης του θέματος και στη λήψη αυτού, προκειμένου 
για τη Σχολή Μετεκπαίδευσης και Επιμόρφωσης Βόρειας 
Ελλάδας, δεν λαμβάνουν γνώση του περιεχομένου του 
θέματος. 

Άρθρο 17. 

Υποχρεώσεις υποψηφίων. 

1. Οι υποψήφιοι υποχρεούνται να προσέρχονται έγκαι¬ 
ρα στον τόπο των εξετάσεων, σύμφωνα με τα καθοριζό¬ 
μενα και να συμμορφώνονται επακριβώς στις διαταγές 
και οδηγίες της Κεντρικής Επιτροπής Εξετάσεων, του 
επόπτη, των επιτηρητών και των βοηθών αυτών. 

2. Κατά την διάρκεια των εξετάσεων δεν επιτρέπεται 
στους υποψηφίους ιδίως: 

ο. Να αναγράφουν στο ειδικό τετράδιο στοιχεία ταυτό¬ 
τητας άλλου ατόμου, αντί των δικών τους. 

β. Να συνεννοούνται μεταξύ τους και να κατέχουν ή να 
συμβουλεύονται κείμενα ή σημειώσεις ή οποιοδήποτε 
αντικείμενο που μπορεί να προσφέρει βοήθεια στο εξετα¬ 
ζόμενο μάθημα. 

γ. Να παρέχουν σε άλλους υποψηφίους στοιχεία προς 
αντιγραφή, να βοηθούν με οποιοδήποτε τρόπο αυτούς ή 
να βοηθούνται από άλλους. 

δ. Να αναγράφουν στο γραπτό διάφορα ενδεικτικά ση¬ 
μεία που μπορεί να εκληφθούν ενδεικτικά της ταυτότητάς 
τους. 

ε. Να εξέρχονται από την αίθουσα κατά τη διάρκεια των 
εξετάσεων, εκτός αν υπάρχει αναπότρεπτη ανάγκη, κατά 
την κρίση του επόπτη ή του οικείου επιτηρητή, που στην 
περίπτωση αυτή λαμβάνουν τα αναγκαία μέτρα για την 
αποφυγή παράβασης των διατάξεων του παρόντος άρ¬ 
θρου. 

στ. Να κατακρατούν μετάτοτέλοςτηςεξέτασηςτα γρα¬ 
πτά και τα σχεδιόχαρτά τους. 

ζ. Να έχουν μαζί τους κινητά τηλέφωνα. 

3. Σε περίπτωση παράβασης από τον υποψήφιο των 
υποχρεώσεων που ορίζονται στα εδάφια β' έως και δ' της 
προηγουμένης παραγράφου, ο επιτηρητής της αίθου¬ 
σας, ένας έκτων βοηθών αυτού και ο επόπτης εξετάσεων 
συντάσσουν επίτου γραπτού σχετική πράξη την οποία και 
υπογράφουν, το δε γραπτό βαθμολογείται με μηδέν (0) 
από την επιτροπή κατάρτισης θεμάτων και υπογράφεται 

από τα μέλη αυτής. Μετά τη σύνταξη και υπογραφή των 
ανωτέρω πράξεων διατάσσεται η άμεση αποβολή του 
υποψηφίου από την αίθουσα των εξετάσεων. Ο υποψή¬ 
φιος αποκλείεται οριστικά από την εξέταση στα υπόλοιπα 
μαθήματα, η βαθμολογία των προηγουμένων μαθημάτων 
δεν λαμβάνεται υπόψη και τιμωρείται πειθαρχικά. Στην 
περίπτωση παράβασης της υποχρέωσης του εδαφίου ε' 
τηςπαρ. 2, ο παραβάτης δεν επιτρέπεται να συνεχίσει την 
εξέταση, το γραπτά του όμως βαθμολογείται κανονικά. 

4. Υποψήφιος που με οποιοδήποτε τρόπο δεν συμμορ¬ 
φώνεται με τους κανόνες της πειθαρχίας και τις υποδεί¬ 
ξεις και συστάσεις των αξιωματικών που είναι υπεύθυνοι 
για τη διεξαγωγή των εξετάσεων αποκλείεται απά την εξέ¬ 
ταση στο συγκεκριμένο μάθημα, βαθμολογείται με μονά¬ 
δα (1), σύμφωνα με τη διαδικασία που ορίζεται στα δύο 
πρώτα εδάφια της προηγούμενης παραγράφου και τιμω¬ 
ρείται πειθαρχικά. 

Άρθρο 18. 

Διενέργεια εξετάσεων. 

1. Οι υποψήφιοι καλούνται για εξέταση στα μαθήματα 
του άρθρου 7 με διαταγή του Αρχηγού της Ελληνικής 
Αστυνομίας, που κοινοποιείται σ' αυτούς έγκαιρα. Στην 
διαταγή ορίζεται ο τόπος και η ακριβής ημερομηνία και 
ώρα διενέργειας των εξετάσεων. 

2. Οι υποψήφιοι υποχρεούνται να ευρίσκονται στους 
χώρους εξέτασης την οριζάμενη με τη διαταγή του Αρχη¬ 
γού ώρα, με στολή και χωρίς είδη εξάρτυσης, να φέρουν 
μαζίτουςτην υπηρεσιακή τουςταυτάτητα και στυλό διαρ- 
κείας ή μελάνη χρώματος μπλε. 

3. Οι επιτηρητές ελέγχουν την ταυτότητα των υποψη¬ 
φίων με βάση τα δελτία ταυτάτητας, ορίζουν με κλήρο τις 
θέσεις μέσα στις αίθουσες, ενεργούν προσκλητήριο αυ¬ 
τών και τους ανακοινώνουν τις υποχρεώσεις που αναφέ- 
ρονται στο άρθρο 17. Υποψήφιος που παρουσιάζεται με¬ 
τά την πραγματοποίηση του προσκλητηρίου και πριν απά 
την υπαγόρευση του θέματος, μπορεί να λάβει μέρος στις 
εξετάσεις μόνο ύστερα από απόφαση του επόπτη των 
εξετάσεων. Αν παρουσιασθεί μετά την υπαγόρευση του 
θέματος, αποκλείεται της εξέτασης. 

4. Μετά την τοποθέτηση των υποψηφίων στις θέσεις 
τους και τη χορήγηση σ’ αυτούς της γραφικής ύλης που 
ορίζεται στο άρθρο 15, οι υποψήφιοι γράφουν πριν από 
την εκφώνηση του θέματος, στην οικεία θέση του ειδικού 
τετραδίου τα στοιχεία ταυτότητός τους (βαθμό, αριθμό 
μητρώου, επώνυμο, όνομα, πατρώνυμο). Αφού γίνει έλεγ¬ 
χος των στοιχείων από τους επιτηρητές με βάση τα δελ¬ 
τία ταυτότητας των υποψηφίων διατάσσεται η κάλυψή 
τους με επικόλληση του αδιαφανούς χάρτου και υπαγο¬ 
ρεύεται σ' αυτούς απά τους επιτηρητές το θέμα που κλη¬ 
ρώνεται, σύμφωνα με τα οριζάμενα στο άρθρο 16. Το θέ¬ 
μα αναγράφεται στον πίνακα ή διανέμεται σε φωτοαντί¬ 
γραφα εφόσον αποφασισθεί αυτό από την επιτροπή 
κατάρτισης θεμάτων. 

5. Μετά την εκπνοή του καθοριζόμενου για την ανάπτυ¬ 
ξη του θέματος χράνου, οιεπιτηρητέςπαραλαμβάνουντα 
γραπτά, έστω και αν οι υποψήφιοι δεν έχουν ολοκληρώ- 
σειτην ανάπτυξη του θέματος και υπογράφουν το γραπτά 
στο τέλος του κειμένου, ενώπιοντου υποψηφίου. Τα γρα¬ 
πτά παραδίνονται από τους επιτηρητές με πρωτόκολλο 


για μεν την Αθήνα στην επιτροπή βαθμολογικού κέντρου, 
για δε τη Σχολή Μετεκπαίδευσης και Επιμόρφωσης Βό¬ 
ρειας Ελλάδας στον οικείο επάπτη εξετάσεων. Τα χρησι- 
μοποιηθέντα σχεδιάχαρτα καταστρέφονται από τους επι¬ 
τηρητές. 

6. Μετά το πέρας της εξέτασης κάθε μαθήματος συ- 
ντάσσονται και υπογράφονται από τους επόπτες, πρακτι¬ 
κά για την κανονική διεξαγωγή των εξετάσεων, τα οποία 
περιέχουντην ώρα έναρξης του προσκλητηρίου των υπο¬ 
ψηφίων, τους παρόντες και τους απάντες αριθμητικά και 
ονομαστικά, το θέμα που κληρώθηκε, τα στοιχεία του 
υποψηφίου που ανέσυρε τον κλήρο, την ώρα έναρξηςτης 
εξέτασης, τις ενστάσεις που τυχάν υποβλήθηκαν και κά¬ 
θε άλλο θέμα σχετικό με τις εξετάσεις. 

7. Τα γραπτά των υποψηφίων που διαγωνίζονται στη 
Σχολή Μετεκπαίδευσης και Επιμόρφωσης Βόρειας Ελλά¬ 
δας και το πρακτικά διεξαγωγής των εξετάσεων με μέρι¬ 
μνα του επάπτη εξετάσεων αποστέλλονται αυθημερόν με 
κατώτερο αξιωματικό της Σχολής, στην επιτροπή του 
βαθμολογικού κέντρου. 

8. Για την ασφαλή φύλαξη των γραπτών ευθύνεται η επι¬ 
τροπή του βαθμολογικού κέντρου από την παραλαβή και 
μέχρι την παράδοσή τους στην Αστυνομική Ακαδημία. Ει- 
δικάτερα για τα γραπτά των διαγωνιζομένων στην Σχολή 
Μετεκπαίδευσης και Επιμόρφωσης Βόρειας Ελλάδας ευ- 
θύνονται: 

α. Ο επόπτης από την παραλαβή και μέχρι την παράδο¬ 
σή τους στον οριζάμενο στην προηγούμενη παράγραφο 
Αξιωματικό. 

β. Ο αξιωματικός αυτός από την παραλαβή και μέχρι την 
παράδοσή τους στην επιτροπή βαθμολογικού κέντρου. 

Άρθρο 19. 

Υποβολή ενστάσεων. 

1. Ένσταση κατά του κύρους εξέτασης μαθήματος δι¬ 
καιούται να υποβάλλει κάθε διαγωνιζόμενος κατά την 
διάρκεια εξέτασης του μαθήματος και μέχρι την παράδο¬ 
ση του γραπτού του, εφόσον η ένσταση αναφέρεται σε 
παράβαση διατάξεων που διέπουν την διενέργεια των 
εξετάσεων. Η υποβολή ένστασης δεν συνεπάγεται διακο¬ 
πή της διαδικασίας της εξέτασης. 

2. Η ένσταση μαζί με τη σχετική έκθεση της επιτροπής 
κατάρτισης θεμάτων στην Αθήνα ή του επόπτη εξετάσε¬ 
ων στη Θεσσαλονίκη και αντίγραφο του πρακτικού διεξα¬ 
γωγής της εξέτασης του μαθήματος υποβάλλεται αμέ¬ 
σως στην Κεντρική Επιτροπή Εξετάσεων και μέσω αυτής 
στον Αρχηγά της Ελληνικής Αστυνομίας, ο οποίος απο- 
φαίνεται επ’ αυτής μέσα σε τρεις ημέρες. Σε περίπτωση 
που η υποβληθείσα ένσταση γίνει δεκτή, επαναλαμβάνε¬ 
ται η εξέταση του μαθήματος και επιβάλλονται οι προ- 
βλεπάμενες απά τις οικείες διατάξεις πειθαρχικές κυρώ¬ 
σεις. 

Άρθρο 20. 

Βαθμολόγηση και αναβαθμολόγηση. 

1. Η επιτροπή βαθμολογικού κέντρου, παραλαμβάνειτα 
γραπτά των υποψηφίων, σύμφωνα με τα οριζόμενα στις 
παρ. 5 και 7 του άρθρου 18, ελέγχει τον αριθμό αυτών, ο 
οποίος πρέπει να ταυτίζεται με τον αριθμό των διαγωνιζο- 
μένων που αναφέρεται στο προσκλητήριο και υπογράφει 
σχετικά πρωτόκολλο παράδοσης και παραλαβής. 

2. Η βαθμολόγηοτη των γραπτών διεξάγεται σε ειδικούς 
χώρους του βαθμολογικού κέντρου από τους βαθμολο¬ 
γητές, με την εποπτεία της επιτροπής του βαθμολογικού 
κέντρου. 

3. Τα γραπτά κατανέμονται, κατά το δυνατόν, ισομερώς 
και παραδίδονται ενυπογράφως στους βαθμολογητές, 
για την πρώτη βαθμολόγηση. Μετά το πέρας αυτής κάθε 
βαθμολογητής επιστρέφει τα γραπτά στην επιτροπή, η 
οποία τα παραδίδει για δεύτερη βαθμολόγηση σε άλλο 
βαθμολογητή της ίδιας ομάδας. 

4. Κάθε γραπτό αξιολογείται από δύο βαθμολογητές. 
Δεν επιτρέπεται δεύτερη βαθμολόγηση του ιδίου γρα¬ 
πτού από τον ίδιο βαθμολογητή. Η σημείωση ελλείψεων, 
σφαλμάτων ή ατελειών επί του γραπτού, γίνεται με κόκκι¬ 
νο στυλό διαρκείας από τον πρώτο βαθμολογητή και πρά¬ 
σινο απότον δεύτερο. Η αξιολόγηση γίνεται σε ακέραιους 
αριθμούς, με βάση τη βαθμολογική κλίμακα από μηδέν 
μέχρι είκοσι (0-20), αφού ληφθούν υπόψη και όσα προ- 
βλέπονται στις παρ. 5 και 6 του άρθρου 7. Καθένας από 
τους δύο βαθμολογητές αναγράφει αριθμητικώς και ολο¬ 
γράφως στα ειδικά πλαίσια του στελέχους και του απο¬ 
κόμματος του γραπτού το βαθμό αξιολόγησης και θέτει 
την υπογραφή του. Όλοι οι βαθμοί γράφονται διψήφιοι με 
την πρόταξη του αριθμού μηδέν στους μονοψήφιους 
αριθμούς. Ο πρώτος βαθμολογητής καλύπτει το βαθμό 
αξιολόγησης που έθεσε ο ίδιος με αδιαφανές κάλυμμα 
(αυτοκόλλητο). Δεν επιτρέπεται στους βαθμολογητές να 
αξιολογούντο γραπτά με διαφορετική από την παραπάνω 
βαθμολογική κλίμακα. Βαθμό αξιολόγησης κάθε γραπτού 
αποτελεί, με την επιφύλαξη της παραγράφου 6 του παρό¬ 
ντος άρθρου το άθροισμα των βαθμών των δύο (2) βαθ¬ 
μολογητών. 

5. Μετά το τέλος της διαδικασίας βαθμολόγησης των 
γραπτών από το δεύτερο βαθμολογητή αποκαλύπτεται 
από την επιτροπή βαθμολογικού κέντρου ο βαθμός του 
πρώτου βαθμολογητή και εξετάζεται αν μεταξύ των βαθ¬ 
μών του πρώτου και δεύτερου βαθμολογητή υπάρχει δια¬ 
φορά μεγαλύτερη των τριών μονάδων. 

6. Σε περίπτωση που ο βαθμός του πρώτου και δεύτε¬ 
ρου βαθμολογητή παρουσιάζουν διαφορά μεγαλύτερη 
από τρεις (3) μονάδες, το γραπτό παραδίδεται για ανα¬ 
βαθμολόγηση, αφού καλυφθούν, με μέριμνα της επιτρο¬ 
πής βαθμολογικού κέντρου, οι βαθμοί και των δύο βαθμο¬ 
λογητών. Ο αναβαθμολογητής διορθώνει με μαύρο στυ¬ 
λό κατά τα οριζόμενα στην παράγραφο 4. Στη περίπτωση 
αυτή τελικό βαθμό του γραπτού αποτελεί το άθροισμα 
που προκύπτει από το βαθμό του αναβαθμολογητή και το 
μέσο όρο του βαθμού των βαθμολογητών, στον οποίο δια¬ 
τηρούνται και τυχόν εκατοστά της μονάδας. 

7. Επανεξέταση και αναβαθμολόγηση του γραπτού πέ¬ 
ραν της προβλεπομένης από την προηγούμενη παράγρα¬ 
φο του άρθρου αυτού δεν επιτρέπεται. 

8. Οι αποξέσεις ή διορθώσεις βαθμολογίας που ανα¬ 
γράφονται στα οικεία πλαίσια των γραπτών και στους ονο¬ 
μαστικούς καταλόγους ισχύουν μόνον εφόσον μονογρά- 
φονται από τον αρμόδιο βαθμολογητή ή αναβαθμολογη- 
τή και τον πρόεδρο της επιτροπής του βαθμολογικού 
κέντρου, φέρουν τη σφραγίδα της Υπηρεσίας και συ- 
ντάσσεται περί αυτών σχετικό πρακτικό. 

9. Σε περίπτωση διαπίστωσης διαφοράς μεταξύ της 


βαθμολογίας του ίδιου βαθμολογητή που αναγράφεται 
στο στέλεχος και στο απόκομμα του γραπτού ισχύει ο 
βαθμός που αναγράφεται στο στέλεχος. 

10. Μετά το πέρας της βαθμολόγησης, η επιτροπή βαθ¬ 
μολογικού κέντρου, αριθμεί όλα τα γραπτά δοκίμια κατ’ 
αύξοντα αριθμό, και με τον ίδιο αριθμό σε στέλεχος και 
απόκομμα και συντάσσει σε δύο αντίτυπα ενιαίους τελι¬ 
κούς πίνακες βαθμολογίας, στους οποίους καταχωρεί τις 
επιμέρους βαθμολογίες των μελών, καθώς και τον τυχόν 
βαθμό του αναβαθμολογητή και τον προκύπτοντα τελικό 
βαθμό. Στους πίνακες αυτούς και μεταξύ του αύξοντα 
αριθμού του πίνακα και της βαθμολογίας του δευτέρου 
μέλους βαθμολογητού, αφήνεται στήλη κενή για την ανα¬ 
γραφή , μετά την αποκάλυψη των γραπτών, των στοιχείων 
ταυτότηταςτωνυποψηφίων. (ΒΑΘΜΟΣ-ΑΡΙΘΜΟΣ ΓΕΝΙ¬ 
ΚΟΥ ΜΗΤΡΩΟΥ - ΕΠΩΝΥΜΟ - ΟΝΟΜΑ - ΠΑΤΡΩΝΥΜΟ). 

Άρθρο 21. 

Αποκάλυψη γραπτών - Σύνταξη και κύρωση πινάκων 
αποτελεσμάτων. 

1. Η αποκάλυψη των γραπτών κάθε μαθήματος γίνεται 
από αντίστοιχη ειδική επιτροπή που συγκροτείται με δια¬ 
ταγή του Αρχηγού της Ελληνικής Αστυνομίας και αποτε- 
λείται από ένα Αστυνομικό Υποδιευθυντή ή Αστυνόμο Α' 
ως Πρόεδρο και δύο Αστυνόμους Β' ή Υπαστυνόμους Α' ή 
Β', ως μέλη. Η επιτροπή αποκάλυψης συνεδριάζει σε χώ¬ 
ρους του Βαθμολογικού Κέντρου. 

2. Η επιτροπή αποκάλυψης των γραπτών: 

α. Παραλαμβάνει με πρακτικό τα γραπτά και τους δύο 
πίνακες βαθμολογίας από την επιτροπή βαθμολογικού κέ¬ 
ντρου. 

β. Προβαίνει πάραυτα στην αποκάλυψη των γραπτών 
και στην καταγραφή των ονοματεπωνύμων και λοιπών 
στοιχείων των υποψηφίων στους πίνακες βαθμολογίας 
έναντι του αύξοντα αριθμού του αντίστοιχου γραπτού. 

γ. Αναρτά φωτοαντίγραφο του πίνακα βαθμολογίας 
στον πίνακα ανακοινώσεων της Σχολής Μετεκπαίδευσης 
και Επιμόρφωσης στην Αθήνα. 

δ. Υποβάλλει στη Διεύθυνση Εκπαίδευσης του Αρχηγεί¬ 
ου Ελληνικής Αστυνομίας το δεύτερο αντίτυπο του πίνα¬ 
κα βαθμολογίας. Το πρώτο αντίτυπο μαζί με το στέλεχος 
του γραπτού παραδίδεται στην Αστυνομική Ακαδημία, 
ενώ το απόκομμα του γραπτού στη Σχολή Μετεκπαίδευ¬ 
σης και Επιμόρφωσης στην Αθήνα και τηρούνται στο αρ¬ 
χείο τους, με την επιφύλαξη των διατάξεων της παραγρά¬ 
φου 10. 

3. Αν κατά την αποκάλυψη των στοιχείων ταυτότητας 
του υποψηφίου στο γραπτό διαπιστωθεί η αναγραφή ανα¬ 
κριβών στοιχείων, με αποτέλεσμα να ανακύπτει αμφιβο¬ 
λία για την ταυτότητα του υποψηφίου, το γραπτό θεωρεί¬ 
ται άκυρο. Σε περίπτωση μη αναγραφής στοιχείων υπο¬ 
ψηφίου, γίνεται έρευνα προς εξακρίβωση των στοιχείων 
αυτού και σε αρνητική περίπτωση το γραπτό θεωρείται 
επίσης, άκυρο. Η ακύρωση του γραπτού γίνεται με πράξη 
της οικείας επιτροπής αποκάλυψης επίτου γραπτού, που 
υπογράφεται απ’ όλα τα μέλη. 

4. Η Διεύθυνση Εκπαίδευσης συντάσσει, σε συνεργασία 
με τη Διεύθυνση Πληροφορικής του Αρχηγείου Ελληνι¬ 
κής Αστυνομίας, πίνακες, σε δύο αντίτυπα, με τον αριθμό 
μητρώου, το ονοματεπώνυμο και το πατρώνυμο του υπο- 

ψηφίου, τη βαθμολογία κατά μάθημα καιτο γενικά βαθμά, 
ως εξής: 

α. Επιτυχόντων κατά σειρά επιτυχίας. 

β. Αποτυχόντων κατ’ αλφαβητική σειρά. 

γ. Επιτυχάντων κατ’ αλφαβητική σειρά. 

5. Οι πίνακες της προηγούμενης παραγράφου υποβάλ¬ 
λονται στον Αρχηγό της Ελληνικής Αστυνομίας για κύ¬ 
ρωση. 

6. Ο βαθμός κάθε μαθήματος προκύπτει από το άθροι¬ 
σμα των βαθμών των δύο βαθμολογητών ή σε περίπτωση 
αναβαθμολόγησης από το άθροισματου βαθμούτου ανα- 
βαθμολογητή και του μέσου όρου των βαθμών των δύο 
βαθμολογητών, σύμφωνα μετηνπαρ. 6του άρθρου 20.0 
γενικός βαθμός επιτυχίας κάθε υποψηφίου προκύπτει 
από το άθροισμα των βαθμών όλων των μαθημάτων και 
συμπεριλαμβάνει τον άνω της βάσης βαθμό στις ξένες 
γλώσσες. 

7. Επιτυχών θεωρείται ο υποψήφιος που λαμβάνει τη 
βάση είκοσι (20) στο μάθημα της Έκθεσης Ιδεών και συ¬ 
γκεντρώνει το 50% της συνολικής βαθμολογίας στα εξε¬ 
ταζόμενα μαθήματα, εκτός από τις ξένες γλώσσες. 

8. Σε περίπτωση που ισοβαθμούν δύο ή περισσότεροι 
υποψήφιοι στον πίνακα της παρ. 4 περ. α', προηγούνται 
στη σειρά επιτυχίας οι έχοντες υψηλότερη βαθμολογία 
κατά μάθημα, με τη σειρά που αυτά αναγράφονται στο 
άρθρο 7. Σε περίπτωση ισοβαθμίας σε άλατα μαθήματα, 
η σειρά επιτυχίας καθορίζεται με κλήρωση, που διενεργεί 
η Διεύθυνση Εκπαίδευσης, παρουσία των ενδιαφερομέ¬ 
νων και για την οποία συντάσσεται σχετικό πρακτικό. 

9. Μετά την εφαρμογή των οριζομένων στην προηγού¬ 
μενη παράγραφο και αν προκύψει ισοβαθμία για την κα¬ 
τάληψη της τελευταίας θέσης, προάγεται μόνο ο πρώτος 
από τους ισοβαθμούντες. 

10. Τα γραπτά των προαγωγικών εξετάσεων θεωρού¬ 
νται απόρρητα έγγραφα και φυλάσσονται στην Αστυνομι¬ 
κή Ακαδημία. Μετά την παρέλευση δύο ετών από την κύ¬ 
ρωση των πινάκων επιτυχόντων και αποτυχόντων, τα γρα¬ 
πτά καταστρέφονται, εκτός αν υπάρχει δικαστική 
εκκρεμότητα. 

Άρθρο 22. 

Ανακοίνωση αποτελεσμάτων - Προαγωγή επιτυχόντων. 

1. Ο Αρχηγός της Ελληνικής Αστυνομίας, μετά την κύ¬ 
ρωση των πινάκων των αποτελεσμάτων: 

α. Διατάσσει την κοινοποίηση των πινάκων στις Υπηρε¬ 
σίες της Ελληνικής Αστυνομίας για ενημέρωση των εν¬ 
διαφερομένων και 

β. Προάγει με απόφασή του ονομαστικά τους επιτυχό- 
ντες κατά σειρά επιτυχίας και κατά κατηγορίες και σε 
αριθμό ίσο με τον καθορισμένο αριθμό προαγομένων για 
την κάλυψη των κενών οργανικών θέσεων. 

2. Με την απόφαση τουεδαφ. β'της προηγούμενης πα¬ 
ραγράφου, ο Αρχηγός της Ελληνικής Αστυνομίας προά¬ 
γει και όσους από τους πτυχιούχους αστυφύλακες και αρ- 
χιφύλακες μη ανακριτικούς υπάλληλους υπέβαλαν σχετι¬ 
κή αίτηση και κρίθηκαν ικανοί για προαγωγή χωρίς 
εξετάσεις, σύμφωνα με την παρ. 2 του άρθρου 1. Οι προ- 
αγόμενοι αυτής της κατηγορίας εγγράφονται στο τέλος 
του πίνακα προακτέων, κατά σειρά εγγραφής που καθο¬ 
ρίζεται με βάση τη χρονολογία απόκτησης του πτυχίου. Οι 


πτυχιούχοι Πανεπιστημίων προηγούνται αυτών των Τε¬ 
χνολογικών Ιδρυμάτων, ανεξάρτητα από το χρόνο που 
απέκτησαν το πτυχίο τους. Σε περίπτωση απόκτησης του 
πτυχίου κατά το ίδιο ακαδημαϊκό έτος, λαμβάνεται υπόψη 
η βαθμολογία, ενώ σε περίπτωση ισοβαθμίας η σειρά εγ¬ 
γραφής τους καθορίζεται με κλήρωση, που ενεργείται 
σύμφωνα μετά οριζόμενα στηνπαρ. 8του προηγούμενου 
άρθρου. 

3. Αν μετά από Ένορκη Διοικητική Εξέταση διαπιστωθεί 
ότι αρχιφύλακας προήχθη κατά τις διατάξεις του παρό¬ 
ντος διατάγματος, στο βαθμό αυτό, με βάση ψευδή ή ανα¬ 
κριβή δικαιολογητικά, εκπίπτει του βαθμού του, με από¬ 
φαση του Αρχηγού της Ελληνικής Αστυνομίας, και επα¬ 
νέρχεται στο βαθμό και στη θέση της επετηρίδας που είχε 
πριν από την προαγωγή του. 

Άρθρο 23. 

Επιμόρφωση προαγομένων. 

1. Οι προαγόμενοι στο βαθμό του αρχιφύλακα κατά 
τις διατάξεις του παρόντος διατάγματος, που προέρ¬ 
χονται από αστυφύλακες ή αρχιφύλακες που κατείχαν 
θέση αστυφύλακα, εφόσον εισήχθηκαν και εκπαιδεύ¬ 
τηκαν στη Σχολή Αστυφυλάκων πριν την εφαρμογή 
του V. 2226/1994, παρακολουθούν υποχρεωτικά σεμι¬ 
νάριο επιμόρφωσης σε θέματα προανακρίσεων και 
πρακτικής εφαρμογής ποινικών υποθέσεων στην οι¬ 
κεία Σχολή Μετεκπαίδευσης - Επιμόρφωσης, η διάρ¬ 
κεια του οποίου δεν μπορεί να είναι μικρότερη των δύο 
μηνών. 

2. Εκπαιδευόμενος στο σεμινάριο επιμόρφωσης της 
προηγούμενης παραγράφου, ο οποίος κωλύεται συνέ¬ 
χεια ή τμηματικά πέραν του 1 /7 του συνόλου των πραγ¬ 
ματικών ημερών εκπαίδευσης διακόπτει την εκπαίδευ¬ 
σή του με διαταγή του Προϊσταμένου Κλάδου Διοικητι¬ 
κού μετά από πρόταση της Σχολής και καλείται να 
παρακολουθήσει το σεμινάριο στην αμέσως επόμενη 
εκπαιδευτική σειρά. Το ίδιο ισχύει και σε περίπτωση 
που ο εκπαιδευόμενος κωλύεται κατά το χρόνο έναρ¬ 
ξης της μετεκπαίδευσης και το κώλυμα πρόκειται να 
διαρκέσει πέραν του 1/7 των πραγματικών ημερών εκ¬ 
παίδευσης. 

3. Αστυνομικός που προάγεται στο βαθμό του Αρχιφύ¬ 
λακα κατά τις διατάξεις του παρόντος διατάγματος και 
δεν ολοκληρώνει την εκπαίδευση, σύμφωνα με τα οριζό¬ 
μενα στην προηγούμενη παράγραφο ασκεί τα καθήκοντα 
του προηγούμενου βαθμού. 

4. Μετά το πέρας της εκπαίδευσης οι εκπαιδευόμενοι 
υποβάλλονται σε γραπτή δοκιμασία (ΤΕΣΤ) με το σύστη¬ 
μα της πολλαπλής επιλογής σε είκοσι (20) τουλάχιστον 
ερωτήσεις στην ύλη όλων των διδαχθέντων γνωστικών 
αντικειμένων και αξιολογούνται μόνο με τον περιγραφικό 
χαρακτηρισμό του άρθρου 37 παρ. 2 του π.δ. 190/1996 
(Ά-153). 

5. Το πρόγραμμα της επιμόρφωσης, το ειδικότερο 
περιεχόμενο αυτής και κάθε άλλη αναγκαία λεπτομέ¬ 
ρεια καθορίζονται με απόφαση του Αρχηγού της Ελλη¬ 
νικής Αστυνομίας, ύστερα από πρόταση της Διεύθυν¬ 
σης Εκπαίδευσης του Αρχηγείου της Ελληνικής Αστυ¬ 
νομίας. 

Άρθρο 24. 

Καταργούμενες διατάξεις. 

Από την έναρξη ισχύος του παρόντος διατάγματος κα- 
ταργείταιτοπ.δ. 209/1995 (Ά -111). 

Άρθρο 25. 

Έναρξη ισχύος. 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 


Στον Υπουργό Δημόσιας Τάξης αναθέτσυμε τη δημοσί¬ 
ευση και εκτέλεση του παρόντος διατάγματος. 

Αθήνα, 7 Ιουνίου 2005 
ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΔΗΜΟΣΙΑΣ 

ΚΑΙ ΟΙΚΟΝΟΜΙΚΩΝ ΤΑΞΗΣ 

ΠΕΤΡΟΣ ΔΟΥΚΑΣ ΓΕΩΡΓΙΟΣ ΒΟΥΛΓΑΡΑΚΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ήΐΐρ: νν\/ννν.θ1.9Γ - θ-ΓτίθίΙ: \/νθΐ3Γηεΐ3ΐ8Γ @ βί.9Γ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 & Περιφερειακά Γραφεία 
Δωρεάν ανάγνωση δημσσιευμάτων τεύχους Α' από την ιστοσελίδα ταυ Εθνικού Τυπογραφείου 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 
ΠΕΙΡΑΙΑΣ - Ευριπίδου 63 
ΠΑΤΡΑ - Κορίνθου 327 

ΙΩΑΝΝΙΝΑ -Διοικητήριο 
ΚΟΜΟΤΗΝΗ - Δημοκρατίας 1 


(2310)423 956 
(210)413 5228 
(2610) 638 109 
(2610) 638 110 
(26510) 87215 
(25310) 22 858 


ΛΑΡΙΣΑ -Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ -Πεδιάδας 2 

ΛΕΣΒΟΣ - Πλ.Κωνσταντινουπόλεως 1 


(2410) 597449 
(26610) 89 122 
(26610) 89 105 
(2810) 300 781 
(22510) 46 654 
(22510)47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 Θυτο, προσαυξανόμενη κατά 0,20 θυτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 θυιο ανά σελίδα. 

Σε μορφή 00: 


Τεύχος 

Περίοδος 

ΕΘΒΟ 

Τεύχος 

Περίοδος 

ΕΘΒΟ 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας Ετήσιο 

100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 




• Η τιμή πώλησης μεμονωμένων Φ.Ε.Κ ειδικού ενδιαφέροντος σε μορφή οά-Γοπι και μέχρι 100 σελίδες σε 5 θυτο προσαυξανόμενη κατά 

1 0 υΓθ ανά 50 σελίδες. 






• Η τιμή πώλησης σε μορφή οά-Γοπη δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θυιο ανά έτος. 


ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: 

τηλεφωνικά : 210-4071010, ώχ: 210-4071010 Ιηίετηοΐ 

1ιηρ://νννννν.εί.9Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙηΙβπΊθΙ 


Α' (Νόμοι, Π.Δ., Συμβάσεις κτλ.) 

225 € 

190 € 

Β' (Υπουργικές αποφάσεις κτλ.) 

320 € 

225 € 

Γ (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10€ 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α'), Δεύτερο (Β') και Τέταρτο (Δ') 

- 

450 € 


' Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 θυτο, ποσά το οποίο αφορά 
ταχυδρομικά έξοδα. 

' Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυ¬ 
ξιακών Πράξεων & Συμβάσεων, Δελτίο Εμπορικής και Βιομηχανικής Ιδιοκτησίας και Διακηρύξεων Δημοσίων Συμβάσεων, η τιμή 
προσαυξάνεται πέραν του ποσού της ετήσιας συνδρομής έτους 2005, κατά 25 ευιο ανά έτος παλαιάτητας και ανά τεύχος, για δε το 
τεύχος Α.Ε. & Ε.Π.Ε., κατά 30 βυτο. 


^ Οι συνδρομές του εσωτερικού προπληρώνονται στις ΔΟΥ (το ποσά συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠ ΕΤ (5% του ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

^ Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

^ Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΐΘΓΠΘΐ, με την καταβολή των αντίστοιχων 
ποσών συνδρομής και ΤΑΠΕΤ. 

^ Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

^ Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

^ Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

^ Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πσλιτών λειτουργούν καθημερινά από ΟΟ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






























